**5. TJEDAN NASTAVE NA DALJINU**

**17.4.2020., petak**

**HRVATSKI JEZIK** - Još ćemo malo ponavljati riječi koje u sebi sadrže glasove č, ć, dž i đ. Neke riječi su napisane netočno, a neke točno. Tvoj je zadatak da u bilježnicu prepišeš **samo točno napisane riječi.** U bilježnicu napiši današnji nadnevak, 17.4.2020. i naslov Ponavljanje. Ispod naslova prepiši riječi koje su točno napisane. Iza svake riječi stavi zarez.

prolječe - proljeće             hlaće - hlače
priča - prića                       džep - đep
četka - ćetka                     džip - đip
mačič - mačić                     piđama - pidžama
cviječe - cvijeće                 rođendan - rodžendan
kolač - kolać                       džak - đak
dječak - djećak                  džungla - đungla

**PRIRODA I DRUŠTVO** - Prisjeti se što si pročitao/pročitala o zaštiti i čuvanju okoliša. Ako je potrebno, još jednom pročitaj u udžbeniku na 40. i 41. stranici. U bilježnicu napiši današnji nadnevak, 17.4.2020. i naslov **Zaštita i čuvanje okoliša.** Naslov napiši bojicom. Ispod naslova prepiši sljedeće:

Zaštitom okoliša čuvamo svoje zdravlje.
Smeće se ne smije bacati bilo gdje u prirodu. Smeće posebna služba odvozi na smetlište.
Smeće koje razvrstavamo u spremnike zovemo otpad. Otpad je: stari papir, plastične boce, staklo, limenke, biootpad i baterije.

Kada prepišeš, u bilježnicu nacrtaj spremnike za otpad (plavi spremnik - papir, zeleni spremnik - staklo, žuti spremnik - plastika, sivi spremnik - limenke, smeđi spremnik - biootpad, crveni spremnik - stare baterije). Na svaki spremnik napiši što se u njega baca.

**GLAZBENA KULTURA** - Ponovi pjevanje pjesama Limači i Molba gljive muhare. Uz pjevanje sviraj ritam i dobe.

**TJELESNA I ZDRAVSTVENA KULTURA** - Vježbaj uz program HRT 3 (od 9 do 10 sati ili od 15 do 16 sati).

**16.4.2020., četvrtak**

**MATEMATIKA** - Dijeljenje brojem 5

U udžbeniku na 74. stranici riješi zadatke ZNAM. Ponovi množenje brojem 5. Ponovi i višekratnike broja 5.
Pogledaj ilustraciju i pročitaj tekst u udžbeniku. Prisjeti se da je dijeljenje slično oduzimanju. To smo već pokazali kada smo dijelili brojem 2.
Evo jednog primjera:
Ako broj 20 želimo podijeliti brojem 5 od broja 20 moramo oduzimati broj 5 toliko dugo dok ne dobijemo 0.
20 - 5 = 15      U obliku dijeljenja to zapisujemo ovako: **20 : 5 = 4**
15 - 5 = 10       4 puta smo oduzeli broj 5.
10 - 5 = 5      Dijeljenje ćemo provjeriti množenjem:
5 – 5 = 0 **20 : 5 = 4 jer je 4 • 5 = 20**

Pogledaj i pročitaj tablicu dijeljenja brojem 5 na dnu stranice. Prisjeti se naziva brojeva kod dijeljenja.
U bilježnicu napiši današnji nadnevak, 16.4.2020. i naslov **Dijeljenje brojem 5.** Ispod naslova prepiši sljedeće:

20 - 5 = 15          20 : 5 = 4 jer je 4 • 5 = 20
15 - 5 = 10
10 - 5 = 5
5 - 5 = 0

Ostavi dva reda prazna pa prepiši dijeljenje brojem 5.

5 : 5 = 1              30 : 5 = 6
10 : 5 = 2            35 : 5 = 7
15 : 5 = 3            40 : 5 = 8
20 : 5 = 4            45 : 5 = 9
25 : 5 = 5            50 : 5  = 10

Ove zadatke dijeljenja možeš računati i pomoću prstiju, ali potrudi se i pokušaj naučiti napamet.

U udžbeniku na 75. stranici riješi 2., 4. i 5. zadatak. U 4. zadatku pazi na računske radnje. Pažljivo gledaj kada trebaš množiti, a kada dijeliti.

**HRVATSKI JEZIK** - Danas ćemo ponoviti pisanje riječi sa slovima č, ć, dž i đ. U bilježnicu napiši današnji nadnevak, 16.4.2020. i naslov **Vježba (č, ć, dž, đ).**
Ispod naslova ćeš prepisati zadane riječi, ali ćeš umjesto crtice napisati slovo za koje misliš da odgovara na to mjesto. Slova koja možeš pisati umjesto crta su **č, ć, dž** i **đ**. Razmisli, odluči koje slovo je potrebno te napiši točnu riječ. Prepiši i dopuni:

\_izma             \_ip
kola\_i\_           dje\_ak
\_ak                 ro\_endan
svije\_a           \_ip
cvije\_e           ze\_i\_
\_ep                 pi\_ama

**LIKOVNA KULTURA** - Ako kod kuće imaš vodene boje, naslikaj toplim (crvena, žuta, narančasta) i hladnim (zelena, plava, ljubičasta) bojama odsjaj sunca u vodi. Ako nemaš vodene boje mogu ti poslužiti i pastele ili obične drvene bojice.

**SAT RAZREDNIKA** - Razmisli i porazgovaraj sa svojim ukućanima kako ti oni pomažu u nastavi na daljinu. Što možeš raditi sam/sama, a u čemu ti je potrebna njihova pomoć? Pomažeš li i ti nekom svojem ukućanu (bratu ili sestri) kod rješavanja nekih zadataka? Kako?

**15.4.2020., srijeda**

**HRVATSKI JEZIK** - U čitanci na 110. stranici vježbaj čitanje igrokaza Uskrsni medo. Čitaj toliko dugo dok ne budeš siguran/sigurna da znaš dobro čitati. U radnoj bilježnici na 108. i 109. stranici riješi 1., 2., 3. i 4. zadatak.

**MATEMATIKA** - Ponovi višekratnike broja 5 (5, 10, 15, 20, 25, 30, 35, 40, 45, 50) i množenje broja 5. Prisjeti se da kada faktori zamijene mjesta umnožak ostaje isti.

U bilježnicu napiši današnji nadnevak, 15.4.2020. i naslov Vježba. Ispod naslova prepiši i riješi ove zadatke:

1. Zamijeni mjesta faktorima, a zatim izračunaj. Prepiši i primjer.

Primjer: 8 • 5 = 5 • 8 = 40

4 • 5 =          3 • 5 =

10 • 5 =         6 • 5 =

2 • 5 =          9 • 5 =

7 • 5 =          5 • 5 =

1 • 5 =

2. Izračunaj i usporedi.

7 • 5 O 37          45 O 9 • 5

5 • 4 O 30            1 O 5 • 1

5 • 5 O 25           12 O 3 • 5

5 • 8 O 12            10 O 5 • 2

10 • 5 O 55          84 O 6 • 5

3. Izračunaj umnožak brojeva 5 i 3.

RAČUN: \_\_\_\_\_\_\_\_\_\_\_\_\_\_\_\_\_\_\_\_\_\_

**Ponavljaj množenje brojem 5 čim više. Potrudi se naučiti napamet.**

**PRIRODA I DRUŠTVO** - U udžbeniku na 40. i 41. stranici pročitaj o zaštiti i čuvanju okoliša. Nešto već znaš iz prvog razreda, a nešto novo ćeš naučiti. **Razmisli** zašto smeće ne smijemo bacati bilo gdje. **Ponovi i dobro upamti** u kakve spremnike razvrstavamo pojedinu vrstu otpada.

**TJELESNA I ZDRAVSTVENA KULTURA**- Vježbaj uz program HRT 3 (od 9 do 10 sati ili od 15 do 16 sati).

**14.4.2020., utorak**

**MATEMATIKA** - Množenje broja 5

U udžbeniku na 72. stranici riješi zadatke ZNAM. Ponovit ćeš množenje broja 2. Zatim pogledaj ilustraciju i pročitaj o čemu razgovaraju djeca. Vidjet ćeš da su napravila 5 snjegovića u 3 kolone.

Kao zbrajanje to zapisujemo: 5 + 5 + 5 = 15
Kao množenje zapisujemo: 3 • 5 = 15

Dobro prouči tablicu na dnu stranice. Ponovi nazive brojeva kod množenja. U bilježnicu zapiši današnji nadnevak, 14.4.2020. i naslov **Množenje broja 5.** Ispod naslova prepiši sljedeće:

5 + 5 + 5 = 15

3 • 5 = 15

Višekratnici broja 5 su: 5, 10, 15, 20, 25, 30, 35, 40, 45, 50.

1 • 5 = 5          6 • 5 = 30
2 • 5 = 10        7 • 5 = 35
3 • 5 = 15        8 • 5 = 40
4 • 5 = 20        9 • 5 = 45
5 • 5 = 25       10 • 5 = 50

Jednakosti množenja broja 5 i višekratnike broja 5 nauči **napamet**. Također, u udžbeniku na 73. stranici riješi 3. i 4. zadatak.

**HRVATSKI JEZIK** - U čitanci na 110. stranici deset puta pročitaj igrokaz Uskrsni medo. Igrokaz čitaj lijepo, pazi na rečenične znakove. Ne žuri, čitaj točno.
Razmisli o igrokazu. Tko je napisao ovaj igrokaz? Koji su likovi u igrokazu? Kamo je išao zeko? Zašto je medo pomogao zecu? Što je pomislio miš?

U bilježnicu napiši današnji nadnevak, 14.4.2020. Ispod datuma prepiši sljedeće:

Jadranka Čunčić-Bandov

**Uskrsni medo**

Likovi: medo, zeko i miš
Medo pomaže zecu nositi uskrsne pisanice jer zeca boli noga.
Miš je pomislio da nešto nije u redu s njegovim vidom. Vidio je uskrsnoga medu.

Kada prepišeš sve u bilježnicu, bojicama nacrtaj medvjeda, zeca, miša i pisanice u košarici. Uživaj u crtanju. 